পাঁশকুড়া কাণ্ডে অভিযুক্তের বিরুদ্ধে বিস্ফোরক দাবি পবিত্র গোস্বামীর!

ওয়েব ডেস্ক: পাঁশকুড়া (Panshkura Case) ধর্ষণকাণ্ডে (Rape Case) মূল অভিযুক্ত জাহির আব্বাস খানের বারবাড়ন্তের কারণ প্রাক্তন মন্ত্রীপুত্র ডাক্তার বোধিসত্ত্ব মহাপাত্র। পাশকুড়া সুপার স্পেশালিটি হাসপাতালে এসে এমনই বিস্ফোরক দাবি করল অভয়া মঞ্চের প্রতিনিধি দল। তবে তাঁর ছেলেকে ফাঁসানো হচ্ছে বলে দাবি করলেন রাজ্যের প্রাক্তন মন্ত্রী সৌমেন মহাপাত্র (Saumen Kumar Mahapatra)।

মঙ্গলবার সন্ধ্যায় পাঁশকুড়া সুপার স্পেশালিটি হাসপাতালে এসে হাসপাতালের অস্থায়ী কর্মীদের সঙ্গে দেখা করেন জয়েন্ট প্লাটফর্ম অফ ডক্টরস ও অভয়া মঞ্চ। এই দুই সংগঠনের প্রতিনিধি দলে ছিলেন ৮ সদস্য। তাঁরা অস্থায়ী কর্মীদের সঙ্গে কথা বলার পাশাপাশি মিছিলও করেন। পাশাপাশি কর্মীদের আইনি পরামর্শের আশ্বাসও দেন। এছাড়া প্রতিনিধি দলের এক সদস্য পবিত্র গোস্বামীও বিস্ফোরক দাবিও করেন।

আরও খবর: বিশ্বকর্মা পুজোর দিন জীবন্ত বিশ্বকর্মার সাক্ষাৎ! দৃষ্টিশক্তি হারিয়েও হাতের আন্দাজে সারাচ্ছেন সাইকেল-রিকসা

তিনি বলেন, “জাহির আব্বাসের বারবাড়ন্তের কারণ বোধিসত্ত্ব মহাপাত্র। যিনি প্রাক্তন মন্ত্রী সৌমেন মহাপাত্রর ছেলে। তাঁর হাত মাথায় রেখে এই ধরনের বিভিন্ন ঘটনা দীর্ঘদিন ধরে হয়ে চলেছে”। সূত্রের খবর, যার বিরুদ্ধে এই অভিযোগ সেই ডাক্তার বোধীষ্যত্ব মহাপাত্র দীর্ঘদিন পাঁশকুড়ার বিএমওএইচ পদে ছিলেন।

পবিত্র গোস্বামীর এই মন্তব্যের পরেই সাংবাদিক সম্মেলন করেন প্রাক্তন মন্ত্রী তথা বর্তমান বিধায়ক সৌমেন কুমার মহাপাত্র (Saumen Kumar Mahapatra)। তিনি বলেন, “আমার ছেলে বিএমওএইচ ছিলেন ব্লক প্রাইমারি হেলথ সেন্টারের। বাঁকুড়া সুপার স্পেশালিটি হাসপাতাল সুপারিনটেনডেন্টের অধীনে। যারা অভিযোগ করছেন তারা তফাৎটাই জানেন না।” তিনি অভয়া মঞ্চের ডাক্তারদের বক্তব্যকে চ্যালেঞ্জ করে বলেন, উদ্দেশ্যপ্রণোদিতভাবে আমার ছেলেকে জড়ানো হচ্ছে। এর পূর্বেও আরজি কর কাণ্ডে জড়ানো হয়েছিল। কোন লাভ হয়নি। যদি প্রমাণ করতে পারে, শাস্তি মাথা পেতে নেব। না পারলে আইনি লড়াইয়ের হুশিয়ারি দিয়েছেন তিনি।